cyanic-selkie/wikianc huggingface dataset:
Luettelo pikkuplaneetoista: 200001–201000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 200001:stä ja päättyen 201000:een. Kokonaisen luettelon löytää katsomalla Luettelo pikkuplaneetoista.
Volkswagen Transporter (T2)
Volkswagen Transporter T2 (Typ 2) on Volkswagen Transporterin toisen sukupolven malli, jota valmistettiin vuosina 1968–1979. Näkyvin ero aikaisempaan sukupolveen oli, että tuulilasi ei ollut enää jaettu. Vuoteen 1971 saakka valmistettiin mallia T2a ja sen jälkeen mallia T2b. Uudemmassa versiossa oli muun muassa edessä levyjarrut. Mallia valmistettiin Saksassa vuoteen 1979, ja sen jälkeen Meksikossa vuoteen 1986. Valmistus Brasiliassa nimellä Volkswagen Kombi jatkui katkeamatta 56 (kaikkiaan 64) vuoden ajan joulukuun 2013 loppuun asti, kunnes arviolta 10 miljoonan kappaleen tuotantomäärän saavuttanutta mallia ei enää mitenkään pystytty muuttamaan jotta se täyttäisi nykyaikaiset turvallisuusmääräykset.
Suomessa tällä mallilla on lempinimi Terroristipaku. Nimi tulee siitä, että 1970-luvun keskieurooppalaiset vasemmistoterroristit suosivat automallia attentaateissaan.
Moottorit
Bensiini
Svetlana Medvedeva
Svetlana Vladimirovna Medvedeva (, s. 15. maaliskuuta 1965 Leningrad, Neuvostoliitto) on venäläinen ekonomisti, joka on naimisissa entisen Venäjän presidentin ja pääministerin Dmitri Medvedevin kanssa. Hän valmistui 1987 Leningradin Liiketaloudellisesta instituutista. Hän avioitui Dmitri Medvedevin kanssa 1993 ja poikansa syntymän jälkeen 1995 hän jäi pois työelämästä. Ranskankielentaitoinen Medvedeva osallistuu ja tukee sosiaalisia ja kulttuurihankkeita Venäjällä ja muualla Euroopassa.
Adonara
Adonara on Indonesian saari, joka kuuluu Pieniin Sundasaariin lukeutuvaan pieneen Solorsaarten ryhmään. Adonara sijaitsee sitä suuremmasta Floresista hieman itään. Adonara on osa Nusa Tenggara Timurin provinssia.
Saaren suurin kaupunki on Waiwerang. Saarella puhutaan austronesialaisiin kieliin kuuluvaa adonaran kieltä.
Adonara on tuliperäinen ja saaren korkein kohta, 1 659 metrin korkuinen Ili Boleng, on aktiivinen kerrostulivuori, joka on purkautunut viimeksi vuonna 1993.
Eero Tala
Eero Otto Juhani Tala (26. syyskuuta 1931 Kiikka – 20. kesäkuuta 2005 Turku ) oli suomalainen lääkäri ja professori.
Talan vanhemmat olivat maanviljelijä Otto Jalmari Tala ja Olga Maria Järvinen ja puoliso vuodesta 1955 Maija-Leena Teinilä. Tala tuli ylioppilaaksi Tyrvään yhteiskoulusta 1950 ja valmistui lääketieteen lisensiaatiksi 1957. Hän työskenteli Paimion parantolassa 1960-luvulta alkaen ensin apulaislääkärinä ja sitten ylilääkärinä. Talan väitöskirja vuodelta 1967 käsitteli keuhkosyövän diagnostiikkaa.
Tala oli Turun yliopiston keuhkosairauksien vt. professori 1968–1969 ja keuhkosairauksien professori 1970–1994. Tala tutki farmakologiaa, tuberkuloosia ja keuhkosyöpää. Hän oli Turun yliopiston lääketieteellisen tiedekunnan dekaani 1983–1985.
Tielammit (Lavia)
Maantiede
Suuremman järven pinta-ala on 3,4 hehtaaria ja sen pituus on 300 metriä ja leveys 180 metriä. Pienemmän lammen pituus on 160 metriä ja se on kapea. Lampia yhdistää oja ja niiden korkeusero on 10 senttimetriä. Pikkulammen luusua sijaitsee järven länsirannalla, josta saa alkunsa 3 kilometriä pitkä Tielamminoja.
Järven rantaviiva on 0,763 kilometriä pitkä ja ranta on pääosin soista metsää, joka on ojitettu ja yhdistetty lampiin.
CVT
CVT (Continuously Variable Transmission) tarkoittaa portaatonta automaattivaihteistoa, jossa teho välitetään esimerkiksi kiilahihnavariaattorilla. Kiilahihna voi olla kudosvahvennettua kumia tai metalliketjua. Portaaton tarkoittaa vaihteistossa sitä, että vaihteistossa on loppumaton määrä hyödynnettäviä välityksiä pienimmän ja suurimman välityksen välissä. Sen sijaan tavanomaisessa mekaanisessa vaihteistossa on esimerkiksi henkilöauton tapaan vain kuusi vaihdetta eteen ja peruutusvaihde, eikä muita välityssuhteita voida hyödyntää.
Variaattorissa kiilahihna on kahden kartion välissä, joiden etäisyyttä voidaan säätää. Tämän seurauksena hihnan etäisyys pyörän akselilta vaihtelee, jolloin sama moottorin kierrosluku tuottaa muuttuvan hihnanopeuden, eli muuttuvan välityksen.
CVT on usein normaalia automaattivaihteistoa taloudellisempi yksinkertaisemman ja tehokkaamman tekniikan takia. Tarkoitus on, että vaihteiston välitys muuttuu kierrosluvun kanssa siten, että kiihdyttäminen tapahtuu suurilla kierroksilla, mutta tasaisessa ajossa vaihteisto käyttää mahdollisimman taloudellista kierroslukua. Tästä syystä voi vaikuttaa, ettei auto kiihdy lainkaan, kun kierrosluku pysyy tasaisena koko ajan.
CVT-tekniikan kehitti DAF, joka käytti sitä kaikissa henkilöautoissaan. Myöhemmin Volvo osti tehtaan ja käytti tekniikkaa laajasti 340-mallissaan. 1990-luvulla tekniikka painui joksikin aikaa unholaan, mutta on viime aikoina taas noussut vaihtoehdoksi kehityttyään. Kun aikaisemmissa malleissa käytettiin vetoon perustuvia lamellihihnoja, nykyisin käytetään työntöön perustuvia ketjuja, jotka eivät kärsi kulumisesta entisten tapaan.
Maataloustraktoreissa portaaton vaihteisto on kiilahihnavariaattorin sijaan toteutettu jakamalla voimanvälitys mekaaniseen ja hydrauliseen puoleen. Kuljettajan käskyt vauhdin lisäämiseksi tai vähentämiseksi sekä kuormituksen vaihtelut vaikuttavat vaihteiston hydrauliseen puoleen välitystä säätävästi. Esimerkiksi kaasutettaessa tai ajon vastuksen vaihdellessa välitys säätyy hydraulisesti, mutta ajon tasaannuttua voiman välitys on täysin mekaaninen.
Morten Andersen
225px|thumb|Andersen vuonna 2010 Morten Andersen (s. 19. elokuuta 1960 Kööpenhamina) on tanskalainen entinen amerikkalaisen jalkapallon pelaaja. Hänen pelipaikkansa oli potkaisija.
Vaihto-opiskelijana lajin pariin päätynyt Andersen pelasi NFL:ssä viidessä eri seurassa vuosina 1982–2007. Hän on kaikkien aikojen listalla toisena tehdyissä pisteissä (2544) ja ensimmäisenä pelatuissa otteluissa (382). Viimeisessä ottelussaan kauden 2007 päätteeksi hän oli 47-vuotiaana sarjan historian toiseksi vanhin pelaaja.
Andersen on NFL:n historian ainoa tanskalainen pelaaja.
Vainajala
Vainajala eli manala tarkoittaa tuonpuoleisessa eli elävien maailman ulkopuolella sijaitsevaa kuolleiden sielujen maata tai asumusta.
Ihmisen ymmärrettiin kuollessaan katoavan fyysisestä maailmasta, mutta koska hänen uskottiin vielä jatkavan elämäänsä jollain tavoin, täytyi ajatella, että elämä jatkuisi toisessa maailmassa. Joskus vainajat jopa haluttiin asuttaa muualle kuin elävien pariin, sillä ajoittain haamuja pelättiin. Vainajala oli eläville paikka, jossa heidän menehtyneet sukulaisensa asuivat ja josta heidät saattoi tarvittaessa tavoittaa. Moniin taruihin ja šamanistisiin perinteisiin ovat kuuluneet elävien vierailut vainajien maassa, josta on haettu esimerkiksi tietoa.
Joidenkin käsitysten vainajala on kammottava, pimeä tai vähintäänkin pitkästyttävä paikka, mutta vainajala voi myös olla rauhallinen tai miellyttävä. Vainajala voi myös vastata kovasti elävien maailmaa, ja elämä voi jatkua siellä kuten elävien maailmassa, tai jotakuinkin kuten elävien maailmassa, paitsi onnellisemmin. Joissain vainajaloissa kuolleet taas nukkuvat ikuista unta. Toisaalta joissain vainajaloissa taas juhlitaan tai taistellaan jatkuvasti, kuten Valhallassa.
Joidenkin uskontojen opetus sisältää ajatuksen, että joko vain kyseisen uskonnon seuraajat tai ihmiset, jotka tekevät pääasiassa hyvää (esimerkiksi yli puolet teoista on hyviä), pääsevät palkinnoksi kuolemansa jälkeen hyvään vainajalaan, jossa ei ole maallisen elämän murheita ja kipuja. Tällainen on esimerkiksi kristinuskon, islamin ja juutalaisuuden taivas. Nämä ja eräät muut uskonnot myös opettavat, että tunnustuksen ulkopuoliset ja väärin tekevät ihmiset joutuvat kuolemansa jälkeen kärsimään rangaistusta pahassa vainajalassa, kuten helvetissä. Ihminen voi siis eläessään vaikuttaa siihen, millaiseen vainajalaan päätyy.
Saarijärvi (Lavia)
Saarijärvi on järvi Porin ja Ulvilan, aiemmin Kullaan ja Lavian rajalla Satakunnassa. Se kuuluu Kokemäenjoen vesistön Harjunpäänjoen valuma-alueen Jylhäjoen valuma-alueeseen.
Maantiede
Järven rantaviiva on 5,1 kilometriä pitkä ja ranta on pääosin moreeni- ja kalliopohjaista metsämaastoa. Sen sijaan Kotolahden ja Oltavankankaan rannoilla on metsäistä suota ja avosuota. Järvessä on kaksi metsäistä saarta ja Pikkuluoto, joka on kapeakannaksinen niemi. Vastarannan Isoluoto on soistunut Kotolahdessa rantaan kiinni. Kuttuniemen salmesta aukeaa 500 metriä pitkä lahti Pitkälahti, joka muodostaa oman osansa järveä. Pitkälahden yli kulkee Ulvilan raja siten, että suurin osa järveä jää Laitilan puolelle. Lammasniemellä on runsaasti loma-asutusta, mutta maatiloja tai peltoja ei rantaan rajaudu.
Historia
Järveä kutsuttiin myös nimellä Iso-Saarijärvi, erotukseksi Vähä-Saarijärvestä. Vuonna 1894 talollinen Kustaa Anttila haki lupaa laskea Saarijärven vedenpintaa ja sai siihen luvan vuonna 1896. Järvenlaskun huomaa vertaamalla nykyisiä karttoja vuoden 1856 Kalmbergin kartaston karttaan. Vanhassa kartassa järvellä oli suuri Isoluodon saari silloisen Kotolahden suulla. mutta nykyään lahtea ja saarta ei enää ole. Järven pinta-ala on pienentynyt noin neljänneksen.
Volkswagen Transporter (T1)
Tuotantonsa aikana malli koki lukemattomia uudistuksia ja parannuksia, ja Typ 2 puhuttelikin kilpailijoistaan poiketen aivan uudenlaisia käyttäjäryhmiä. Kansan kielellä Bulli-nimellä kulkevasta Transporterista (etenkin Typ 2 T1, T2 ja T3) Volkswagen itse ei saanut käyttää tuota nimitystä virallisesti ennen vuotta 2007, jolloin nimen/tavaramerkin haltija, Kässbohrer-koritehdas, luovutti VW:lle sen käyttöoikeuden. Suomessa Typ 2 tunnetaan nimellä "Junankeula", sillä sen keulan muotoilu muistuttaa Dr12-veturin keulaa.
Transporter T1 on nykyään erittäin haluttu keräilijäajoneuvo ja sen harvinaisimmat versiot kuten "Samba"-erikoisbussi saavuttavat hyväkuntoisina erittäin korkeita kauppahintoja.
Syntyhistoria
Idea VW:n tavara-autosta oli peräisin yhtiön Alankomaiden maahantuojana elokuussa 1947 aloittaneelta Ben Ponilta. Hän oli tehtaalla käydessään nähnyt siellä Typ 1-osista kootun, tuotantolinjalle osia kuljettavan Plattenwagen-kuljetusajoneuvon ja arveli saavansa kaupaksi myös tavarankuljetukseen soveltuvaa VW-mallia. Tehtaan sisäiseen käyttöön tarkoitetussa ajoneuvossa kuljettajan istuin oli sijoitettu taakse moottorin koteloinnin päälle ja lava sijaitsi sen edellä. Tällainen ratkaisu ei kelpaisi Ponin asiakkaille. Hän laati yksinkertaisen ideapiirroksen ja selosteen Volkswagen-tehdasta tuolloin (vuonna 1948) johtaneelle brittiläiselle tehtaan johtajistolle, joka hyväksyi suunnitelman. Typ 1:n kovan kysynnän vuoksi tavara-auton kehittely sai aluksi odottaa. Prototyypin ensimmäisten koeajojen jälkeen havaittiin, ettei Typ 1:n pohjalevy ollutkaan sovelias uuteen tavara-autoon, joten se päätettiin toteuttaa itsekantavalla korilla. Muutoin hahmottuva Typ 2 käyttäisi Typ 1:n osia mahdollisimman laajasti. Muutetut uudet prototyypit osoittivat idean toteutuskelpoiseksi, ja aluksi Typ 29 -nimellä kulkenut (Das Auto -lehti 22/1949), vasta myöhemmin Typ 2:ksi uudelleen nimetty tavara-auto voitiin esitellä yleisölle marraskuussa 1949.
Auton virtaviivainen ja moderni kori muotoiltiin braunschweigilaisen korkeakoulun pienessä tuulitunnelissa 1/10-kokoisten pienoismallien avulla. Alun perin kulmikkaaksi suunnitellun korimallin ilmavastuskerroin 0,76 saatiin laskettua arvoon 0,42 muotoja pyöristämällä. Työ tuotti hyötyä muun muassa Typ 2:n aikalaisekseen alhaisena polttoaineen kulutuksena. Korin tilankäyttö oli tehokasta (korin vain 4,1 metrin pituudesta huolimatta sen tilavuus oli 4,5 kuutiometriä) eikä mallin käytös kuormattuna juuri muuttunut, koska tavaratila oli sijoitettu keskelle autoa. Akselit sekä auton perässä sijaitseva 1,2-litrainen ilmajäähdytteinen bensiinimoottori olivat samat kuin Kuplassa. Korin rakennetta oli kuitenkin vahvistettu, jotta se kestäisi kuorman painon. Moottorissa oli tehoa aluksi 25 hevosvoimaa, millä Typ 2 saavutti tehdasarvona 75 km/t huippunopeuden ja kulutti 60 km/t nopeudella 8 litraa polttoainetta sadalla kilometrillä. Myöhemmin moottorin iskutilavuus ja teho kasvoivat, minkä ansiosta suoritusarvot pysyivät kehityksen kyydissä. Malli oli alusta asti tarkoitettu monenlaisiin kuljetustarpeisiin ja siksi sitä tarjottiin lukuisina korivariaatioina. Se saavutti valmistuksen alusta asti suuren suosion: vuoden 1953 huhtikuussa Typ 2:n valmistusmäärä saavutti 50 000 kappaleen merkkipaalun, lokakuussa 1954 luku oli jo 100 000 ja ensimmäinen miljoona tuli täyteen vuonna 1962. T1:n tuotanto päättyi heinäkuussa 1967. Ennen kesätaukoa ja T2:n tuotantoon siirtymistä valmistusmäärä saavutti 1,8 miljoonaa kappaletta. Autoa valmistettiin aluksi Wolfsburgissa, kunnes Hannoveriin valmistui täysin uusi tehdas, jonka tuotanto alkoi maaliskuussa 1956.
Typ 2:n versiot
Kastenwagen – pakettiauto
Kleinbus – pikkubussi 8 hengelle, nimi siksi tuotannon aikuaikoina myös "Achtsitzer"
Kombi – pelkistetty pikkubussi
Pritschenwagen – avolavapakettiauto
Pritschenwagen mit Doppelkabine – avolavapakettiauto jatko-ohjaamolla
Sondermodell ”Samba” – ylellisempi pikkubussi
Westfalia – Kleinbusin retkeilyversio (osasarjan sijaan vuodesta 1961 lähtien erillisnimi)
Serge Hélan
Serge Hélan (s. 24. helmikuuta 1964 Pointe-à-Pitre, Guadeloupe) on entinen ranskalainen yleisurheilija. Hänen päälajinsa oli kolmiloikka.
Hélan saavutti 30-vuotiaana Helsingin EM-kilpailuissa 1994 kolmiloikassa hopeaa. Hän siirtyi loppukilpailun johtoon neljännellä kierroksella tuloksellaan 17,23 m ja paransi viidennellä kierroksella tulokseen 17,55 m, joka säilyi ulkoratojen Ranskan ennätyksenä vuoteen 2010 jolloin Teddy Tamgho hyppäsi 17,63. Venäjän Denis Kapustin hyppäsi kuitenkin vielä seitsemän senttimetriä pidemmälle ja voitti kultaa.
Ensimmäisen kerran Hélan esiintyi ulkoratojen arvokisoissa Stuttgartin EM-kilpailuissa 1986, jolloin hän sijoittui kolmiloikassa yhdeksänneksi tuloksella 16,64 m. Barcelonan 1992 olympialaisissa hän karsiutui sekä pituushypyssä että kolmiloikassa. MM-kilpailujen kolmiloikkaan 176-senttinen Hélan osallistui viidesti ja selviytyi kahdesti loppukilpailuun: Stuttgartissa 1993 hän sijoittui yhdeksänneksi tuloksella 17,09 m ja Ateenassa 1997 kymmenenneksi tuloksella 16,97 m.
Ihanaa on elää
Ihanaa on elää (televisioesityksessä käytetty nimeä Ihana on elää; ) on vuonna 1938 ensi-iltansa saanut Mark Sandrichin ohjaama ja Pandro S. Bermanin tuottama yhdysvaltalainen musikaalikomediaelokuva, jonka pääosissa ovat Fred Astaire ja Ginger Rogers. Ihanaa on elää on Astairen ja Rogersin kahdeksas yhteinen elokuvamusikaali. Ihanaa on elää oli ehdokkaana kolmeen Oscar-palkintoon vuonna 1939.
Serge Hélan
Sisäratojen arvokilpailuissa Hélan saavutti kolmiloikassa neljä mitalia. Liévinissä 1987 hän saavutti EM-kultaa tuloksella 17,15 m, Genovassa 1992 EM-hopeaa tuloksella 17,18 m, Barcelonassa 1995 MM-pronssia tuloksella 17,06 m sekä Valenciassa 1998 EM-pronssia tuloksella 17,02 m.
Ihanaa on elää
Juoni
Psykiatri Tony Flagg (Fred Astaire) tekee ystävälleen Stephen Ardenille (Ralph Bellamy) palveluksen, ja ottaa hänen Amanda-morsiamen (Ginger Rogers) potilaakseen. Amanda on radiossa työskentelevä laulaja, joka ei pysty tekemään päätöstä Stephenin monille kosinnoille. Kun Tony tutkii ongelmaa Amandan alitajunnan kautta, Amanda rakastuu häneen. Tony pitää ohimenevänä Amandan rakkautta, joka on pelkästään merkki transferenssistä. Tony kanavoi Amandan rakkauden oikeaan suuntaan hypnotisoimalla hänet uskomaan, että hän rakastaa Stepheniä. Asiat kuitenkin monimutkaistuvat, kun Tony tajuaa olevansa rakastunut Amandaan.
Serge Hélan
Hélan voitti Ranskan kolmiloikkamestaruuden ulkoradoilla vuosina 1986, 1987, 1989, 1991, 1994 ja 1996 sekä sisäradoilla vuosina 1986–1990, 1992–1995 ja 1997–1998. Ranskan mestaruuden pituushypyssä hän voitti ulkoradoilla vuonna 1994 sekä hallissa vuosina 1990 ja 1992. Ranskan kolmiloikkaennätystä hän paransi kahdesti vuonna 1986 (16,95 ja 17,13 m), kahdesti vuonna 1991 (17,27 ja 17,45 m) sekä kerran vuonna 1994 (17,55 m EM-kilpailuissa). Ranskan halliennätyksen hän paransi lukemiin 17,18 m vuonna 1992.
Ihanaa on elää
Musikaalinumerot
Irving Berlin sanoitti ja sävelsi kaikki elokuvan kappaleet. Fred Astaire ja Hermes Pan laativat elokuvan koreografiat.
RKO oli palkannut Ray Hendricksin laulamaan kappaleen "The Night Is Filled With Music", mutta Hendricks vetäytyi projektista. Kappale kuitenkin otettiin mukaan taustamusiikiksi.
Musikaalinumero "Let’s Make the Most of Our Dream" kuvattiin, mutta se poistettiin elokuvasta leikkausvaiheessa.
"Change Partners" oli ehdokkaana parhaan laulun Oscar-palkintoon vuonna 1939.
Tuotanto
Elokuvaa tuotettiin ja kuvattiin 14.–15. huhtikuuta 1938 ja toukokuun 9. päivästä heinäkuun 21. päivään 1938. Ihanaa on elää kuvattiin Kalifornian Pasadenassa ja Burbankissa sijaitsevilla studioilla. Tuotantoyhtiönä toiminut RKO Radio Pictures lainasi Ralph Bellamya Columbia Picturesilta elokuvaan. Alun perin elokuva piti kuvata Technicolorilla, mutta lisäbudjetti olisi noussut liian korkeaksi.
Julkaisu ja vastaanotto
Ihanaa on elää sai Yhdysvaltain ensi-iltansa 2. syyskuuta vuonna 1938. Suomessa elokuva sai teatteriensi-iltansa 22. joulukuuta 1938. Tuotantoyhtiönä toiminut RKO Radio Pictures oli myös elokuvan levittäjä Yhdysvalloissa ja ulkomailla.
Ilmestyessään Ihanaa on elää sai kriitikoilta sekalaiset arvostelut. Kuitenkin Motion Picture Heraldin elokuvakriitikon William R. Weaverin mielestä Ihanaa on elää on Rogersin ja Astairen parhain elokuva. Rotten Tomatoes -sivuston mukaan kriitikoiden arvosteluista 60 prosenttia on myönteisiä perustuen viiteen arvosteluun.
Ihanaa on elää tuotti Yhdysvalloissa ja Kanadassa 1 113 000 dollarin lipputulot. Ulkomailla elokuva tuotti lisäksi 618 000 dollaria. Ihanaa on elää tuotti yhteensä 1 731 000 dollarin lipputulot, ja RKO:n asiakirjojen mukaan RKO jäi häviölle 68 000 dollarin verran. Ihanaa on elää on Rogersin ja Astairen ensimmäinen elokuva, joka ei saanut voittoja.
Kultakuume (yhtye)
Kultakuume oli suomalainen pop rock -yhtye. Yhtye voitti rockin SM -kilpailun vuonna 1987. Yhtye levytti kaksi pitkäsoittoa. Yhtyeen keulahahmo oli Petri Saarela, joka sävelsi ja sanoitti yhtyeen kaikki kappaleet. Yhtye aloitti triona, mutta laajeni ennen ensimmäistä pitkäsoittoaan nelimiehiseksi.
Luettelo Munkkiniemen peruspiirin suojelluista rakennuksista
Tämä on luettelo Helsingin Munkkiniemen peruspiirin suojelluista rakennuksista. Peruspiirin osa-alueet ovat Vanha Munkkiniemi, Kuusisaari, Lehtisaari, Munkkivuori, Niemenmäki ja Talinranta. Useimmiten Munkkiniemeksi mielletään Vanhaksi Munkkiniemeksi kutsuttu peruspiirin osa.
Vladimir Markov
Vladimir Ivanovitš Markov (26. heinäkuuta 1859 Hamina – elokuu 1919 Pietari) oli Suomessa syntynyt venäläistaustainen kenraaliluutnantti, senaatin talousosaston varapuheenjohtaja 1909–1913 ja ministerivaltiosihteeri 1913–1917.
Vladimir Markov suoritti Haminan kadettikoulun kurssinsa priimuksena, ja hänet komennettiin vänrikiksi ylennettynä Henkikaartin Liettuan rykmenttiin. Suoritettuaan Yleisesikunta-akatemian kurssin kapteeniksi ylennettynä 1887 Markov toimi Moskovan sotilaspiirissä. Hänet ylennettiin 1896 everstiksi ja toimi sen jälkeen mm. Suomen sotaväkeä koskevien asioiden esittelijänä Venäjän sotaministeriössä 1900–1903. Ylennys kenraalimajuriksi tuli 1903, ja sen jälkeen hän toimi mm. päämajoitusmestarina 1906–1909. Viimeisenä sotilastehtävänä Markovilla oli Transbaikalin alueen sotilaskuvernööriys kesästä 1909 alkaen.
Synnyinmaansa Suomen tehtävät Markovilla alkoivat vuoden 1909 lopulla, kun hänet 13. marraskuuta 1909 nimitettiin Suomen keisarillisen senaatin talousosaston varapuheenjohtajaksi eli käytännössä pääministeriksi. Kuukauden kuluttua senaattorinimityksestä hänet ylennettiin kenraaliluutnantiksi. Taustana senaattorinimitykselle oli Suomen poliittisten puolueiden ja Stolypinin johtaman Venäjän hallituksen ristiriidat, jonka vuoksi suomalaista poliittista hallitusta ei saatu muodostettua. Keisari Nikolai II päätyi silloisen ministerivaltiosihteerin August Langhoffin ehdotuksesta suomalaisten Venäjällä toimineiden sotilaiden senaattoreiksi nimittämiseen. Markovin senaatti sai suomalaisten taholta pilkkanimiksi "sapelisenaatti" tai "amiraalisenaatti". Samaan aikaan Markovin senaattinimityksen kanssa kenraalikuvernööriksi nimitettiin kenraaliluutnantti A.F.Seyn, joka johti Suomen venäläistämistä tarmokkaasti.
Markov vangittiin entisen vallan edustajana, ja hän päätyi myöhemmin bolševikkien käsiin. Eräiden tietojen mukaan hän kuoli Krestyn vankilassa Pietarissa elokuussa 1919 nälkiintyneenä, kidutettuna ja mielenvikaisena.
Helsinki Outlet
Outlet sijaitsee osoitteessa Tatti 17 aivan Helsingin ja Vantaan rajalla; rakennus on Vantaan puolella, mutta ainoa tieyhteys sinne kulkee Helsingin Heikinlaakson kautta. Vantaan Tammistossa on ennestään hajanaisempi tehtaanmyymälöiden keskittymä.
Hanke
Helsinki Outletin perustanut kiinteistösijoittaja on aiemmin rakentanut samantapaisen tehtaanmyymälöistä koostuvan outlet-kylän Oslon seudulle. Kesällä 2017 sijoitusyhtiö myi rakentamansa norjalaisen Outlet Oslo:n eteenpäin 120 miljoonalla eurolla.
Rakentaminen
Marraskuun 2019 alussa avattu outlet-kauppojen keskittymä on norjalaisen sijoitusyhtiö Fortus AS:n rakennuttama. Rakentaminen maksoi noin 50 miljoonaa euroa. Perustusvaihe kesti alkujaan suunniteltua pidempään, koska maapohja on entistä turvesuota ja savikkoa. Tästä syystä rakennukset on tuettu teräsbetonipaaluilla peruskallioon, jopa 25 metriä maanpinnan alapuolelle. Kaikkiaan rakentamiseen kului viisi vuotta.
Porttipuiston ostoskylän länsipuolelle rakennettiin myös elintarvikemyymälä ja tankkausasema.
Laajennus
Ostoskylää on tarkoitus laajentaa. Laajennuksen yhteyteen suunnitellaan myös pysäköintitaloa.
Kävijämäärät
Ensimmäisen toimintavuoden tavoite Fortus AS:llä oli miljoona kävijää. Viidentenä toimintavuotenaan tähdätään jo Pohjoismaiden suurimmaksi kahdella miljoonalla kävijällä. Vuonna 2022 kaikki liiketilat olivat vuokrattuina ja kävijämääräksi ilmoitettiin yli miljoona.
Kanadannäätä
pienoiskuva|Kanadannäädän turkki Kanadannäätä eli kalastajanäätä eli pekani (Martes pennanti) on Pohjois-Amerikassa elävä näätäeläin.
Tuntomerkit
Pää/vartalo 47–75 cm; häntä 30–42 cm. Koiras painaa 3,5–5,5 kg; joskus jopa 9 kg. Naaras painaa 2–2,5 kg. Kanadannäätä on kissankokoinen näätäeläin. Sillä on lyhyet raajat ja pitkä ruumis. Häntä on pitkä ja tuuhea. Pää suurehko, kiilanmuotoinen, korvat pyöreähköt. Turkki tumma, väri vaihtelee yksilöllisesti ja sukupuolen ja vuodenajan mukaan.
Elintavat
Kanadannäätä on aktiivinen 2–5 tunnin jaksoissa mihin vuorokaudenaikaan tahansa. Kanadannäätä on reviirieläin. Pariutumisajan ulkopuolella elää yleensä yksin. Kanadannäätä on enimmäkseen maassa mutta kiipeää helposti puuhun. Kanadannäätä murahtelee, yskähtelee käheästi tai naksuttaa; yleensä kuitenkin hiljainen. Ravintonaan se käyttää puupiikkisikoja, lumikenkäjäniksiä ja pikkujyrsijöitä. Myös haaskat, linnut, munat, hyönteiset, matelijat ja sammakkoeläimet. Jossain määrin myös hedelmät ja pähkinät.
Lisääntyminen
Kanadannäätä lisääntyy kerran vuodessa keväällä. Se saa 1–5 poikasta. Tiineysaika on 352 vrk (mukaan lukien alkiokehityksen viivästymiseen kulunut aika). Vieroitus on 2–4 kuukauden ikäisenä; naaras on sukukypsä 1-vuotiaana ja koiras 2-vuotiaana. Elinikä tarhassa ja luonnossa pisimmillään noin 10 vuotta.
Elinympäristö
Kanadannäätä elää vanhoissa metsissä ja suometsissä.
Levinneisyys
Yhdysvaltojen pohjoisosat ja Kanada; myös etelämpänä vuoristoalueilla.
Kanta
Kannan suuruutta ei tiedetä, kenties kymmeniätuhansia. Laji on rauhoitettu joissakin Yhdysvaltojen osavaltioissa.
GW170817
GW170817 oli kahden neutronitähden yhteentörmäyksestä syntynyt painovoima-aalto, joka havaittiin 17. elokuuta 2017 LIGO-tutkimusasemalla. Törmänneet neutronitähdet sijaitsivat NGC 4993 -galaksissa Vesikäärmeen tähdistössä. Räjähdyksestä sinkoutui avaruuteen epävakaata materiaa, josta osa muuttui kullaksi ja muiksi raskaiksi alkuaineiksi.
thumb|Hubble-teleskoopin ottama kuva NGC 4993 -galaksista. Suurennoksessa törmäyksen jälkihehku kuuden päivän aikana. Teknisesti kyse oli kolmesta erillisestä havainnosta, joiden voi melko varmasti sanoa tulleen samasta kohteesta. Painovoima-aallot havaittiin ensin LIGO- ja Virgo-observatorioissa, sitten 1,7 sekuntia tämän jälkeen Fermi-teleskooppi mittasi lyhyen gammapurkauksen ja myöhemmin Hubble-avaruusteleskooppi kuvasi tapahtuman näkyvän valon aallonpituudella.
Tieteellinen merkitys
Havainto on ensimmäinen neutronitähtien törmäyksestä havaittu gravitaatioaalto. Tähän asti havaitut aallot ovat olleet peräisin mustien aukkojen törmäyksistä. Astrophysical Journal -lehti julkaisi tapahtumasta erikoisnumeron, jonka pääkirjoituksessa sitä kuvailtiin painovoima-aaltojen ja sähkömagneettisen säteilyn yhteistutkimuksen syntyhetkeksi.
Välittömästi havainnon jälkeen ei ollut selvillä millainen taivaankappale törmäyksestä syntyi. Sen massa lienee noin 2,7 Auringon massaa, joten se on raskaampi kuin yksikään tunnettu neutronitähti ja kevyempi kuin yksikään tunnettu musta aukko. Myöhemmässä tutkimuksessa ilmeni viitteitä magnetarista, joka saattaa myöhemmin romahtaa mustaksi aukoksi
Stephen Hawking piti havaintoa "todellisena merkkipaaluna" viimeiseksi jääneessä haastattelussaan.
Eino Saari (oltermanni)
Eino Saari (15. tammikuuta 1896 Karvia – 11. helmikuuta 1983 Karvia) oli suomalainen pelimanni ja kansanperinteen kerääjä. Vuonna 1977 ilmestyi hänen kotiseutukirjansa Entinen Karvia. Eino Saarelle myönnettiin Suomen Pelimanniyhdistyksen oltermannin arvo vuonna 1976.
Eino Saari oli Karvian museohankkeen puuhamies 1950-luvulla. Saari toimi pitkään Karvian kotiseutumuseon hoitajana vuodesta 1957 alkaen.
Petäjäveden vaakuna
thumb|150px|Petäjäveden vaakuna Petäjäveden kunnanvaakuna on suoraan kunnan nimeen viittaava nk. puhuva vaakuna. Aaltokoroa käytetään vaakunoissa viittaamaan veteen.
Vaakunan on suunnitellut Olof Eriksson, ja se vahvistettiin käyttöön 12. helmikuuta 1963. Vaakunan selitys on ”hopeakentässä punaisen aaltokoroisen tyviön yläpuolella musta petäjä”.
Vesinukketeatteri
thumb|250px|Vesinukketeatteriesitys Vesinukketeatteri on perinteinen pohjoisvietnamilainen nukketeatterin muoto, jossa nuket liikkuvat veden alla kulkevien tankojen varassa. Nukkejen liikuttelijat seisovat bambuverhojen takana vyötäisiään myöten vedessä. Aiheita nukketeatterinäytelmiin saadaan vietnamilaisesta mytologiasta ja historiasta tai kiinalaisesta kirjallisuudesta. Teatterimuoto on yli tuhat vuotta vanha.
Vesinukketeatterilla on yhteys kyseisissä Aasian osissa laajalti suosittuun nukketeatteriperinteeseen, joka liittyy varhaisiin šamanistisiin rituaaleihin. Vesinukketeatteri kehittyi Punaisenjoen suistossa, mahdollisesti siksi että nukketeatterilaiset halusivat esiintyä myös tulva-aikana.
Palkkionmetsästäjä (albumi)
Palkkionmetsästäjä on 16. Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Suomeksi se julkaistiin 1975 Heikki Kaukorannan ja Soile Kaukorannan suomentamana.
István Hevesi
István Hevesi (2. huhtikuuta 1931 Eger – 9. helmikuuta 2018 ) oli unkarilainen vesipalloilija. Hän oli mukana voittamassa lajissaan kultaa vuoden 1956 kesäolympialaisissa Melbournessa ja sai siinä lisäksi joukkueineen pronssia kesäolympialaisissa 1960 Roomassa.
Palkkionmetsästäjä (albumi)
Juoni
Elliot Belt on palkkionmetsästäjä. Hän havitteli samaa konnaa, jonka Lucky Luke toimittaa vankilaan. Beltiä ihmetyttää Luken toimittaminen sheriffille ilman palkkiota. Hän ehdottaa yhteistyötä jossa he jakaisivat saaliin, mutta Luke ei suostu. Samaan aikaan Bronco Fortworthin ranchilla tapahtuu kummia. Broncon lempihevonen, Lord Washmouth III, on kadonnut. Bronco epäilee kaappaajaksi intiaani Tea Spoonia, jonka hän palkkasi huolehtimaan hevosesta. Lucky Luke päättää alkaa tutkia asiaa, mutta palkkionmetsästäjä-Belt sai tietää Broncon epäilyistä. Hän aikoo myös ottaa Tea Spoonin kiinni, palkkiota vastaan tietenkin. Belt menee intiaanireservaattiin, jossa Spoonin pitäisi asua. Hän jää kiinni, ja Lucky Luke vapauttaa hänet. Belt aikoo kerätä suuren määrän palkkionmetsästäjiä, jotta hän saisi Tea Spoonin kiinni. Lucky Luke yrittää puhua järkeä intiaaniheimon johtajalle, mutta jääkin itse kiinni. Tea Spoon vapauttaa hänet. He palaavat kaupunkiin, jossa intiaanit uhkaavat sotia kaupunkilaisia vastaan. Intiaanit lähtevät kuitenkin takaisin leiriinsä Lucky Luken ratsastaessa Tea Spoonin kanssa väliin. Yöllä kuitenkin tulipalo riehuu kaupungissa, jonka aikana Belt sieppaa Tea Spoonin. Beltin ryhmään keräämät palkkionmetsästäjät ovat kuitenkin liittoutuneet Beltiä vastaan. Riidan aikana Tea Spoon pakenee. Hän törmää Lucky Lukeen, ja he löytävät matkallaan kadonneen Lord Washmouth III:n. He palaavat kaupunkiin, jolloin Bronco Fortworthin vaimo kertoo päästäneensä Lord Wasmouthin vapaaksi. Tea Spoonin tuomio raukeaa ja Elliot Belt saa syytteen.
Henkilöt ja Tausta
Albumin nimihenkilö, palkkionmetsästäjä Elliot Belt, on piirretty muistuttamaan piirtämisajankohdan suosittua lännenelokuvien näyttelijää Lee Van Cleefiä, joka esitti useimmiten roistoa.
Flashbacksliders
Flashbacksliders oli suomalainen rockyhtye joka teki yhden pitkäsoiton Polarvox levy-yhtiölle.
Margarete Adler
Margarete "Grete" Adler (13. helmikuuta 1896 Wien – 10. huhtikuuta 1990) oli itävaltalainen uimari, uimahyppääjä ja olympiamitalisti. Hän osallistui urallaan kaksiin olympialaisiin, Tukholman kisoihin 1912 uinnissa ja Pariisin olympialaisiin 1924 uimahypyissä. Adler voitti pronssia 4 × 100 metrin vapaauintiviestistä vuonna 1912 vain 16 vuoden ja 152 päivän ikäisenä. Hän on edelleen Itävallan nuorin ja maan historian ensimmäinen naisolympiamitalisti.
Jääkiekon 3. divisioonan maailmanmestaruuskilpailut 2011
'''Jääkiekon 3. divisioonan maailmanmestaruuskilpailut 2011''' pelattiin Etelä-Afrikassa, Kapkaupungissa 11. huhtikuuta – 17. huhtikuuta 2011.
Marine Le Pen
Marion Anne "Marine" Le Pen (s. 5. elokuuta 1968 Neuilly-sur-Seine, Hauts-de-Seine, Ranska) on ranskalainen Kansallisen liittouman poliitikko. Le Pen on toiminut puolueensa puheenjohtajana vuodesta 2011 sekä kansanedustajana vuodesta 2017 lähtien. Le Pen seurasi puheenjohtajana isäänsä Jean-Marie Le Peniä.
Le Pen on ollut mukana politiikassa vuodesta 1998 lähtien. Le Pen on ollut puolueensa ehdokas Ranskan presidentinvaaleissa vuosina 2012, 2017 ja 2022. Le Pen on tullut tunnetuksi yhtenä näkyvimmistä Euroopan unionin arvostelijoista.
Le Peniä on luonnehdittu kiistanalaiseksi ja karismaattiseksi poliitikoksi.
Atsuleeni
Atsuleeni (C10H8) on aromaattisiin hiilivetyihin kuuluva orgaaninen yhdiste. Atsuleeni on rakenteeltaan ja ominaisuuksiltaan poikkeuksellinen yhdiste.
Marine Le Pen
Koulutukseltaan Le Pen on juristi ja hän työskenteli asianajajana ennen poliittista uraansa.
Varhainen elämä ja koulutus
Marine Le Pen syntyi vuonna 1968 ja on perheen kolmesta tyttärestä nuorimmainen. Le Penin isä on Kansallisen rintaman perustaja Jean-Marie Le Pen. Vuonna 1976 Le Penin perhettä vastaan suunnattiin pommi-isku, joka on yhä selvittämätön. Pommi-isku vaurioitti voimakkaasti perheen kerrostaloa. Le Pen on kertonut iskun vaikuttaneen perustavanlaatuisesti hänen lapsuuteensa. Le Pen sai kouluaikoinaan huomiota myös isänsä poliittisesta aktiivisuudesta johtuen.
Atsuleeni
Ominaisuudet
thumb|250px|left|Atsuleenin resonanssirakenteet Huoneenlämpötilassa atsuleeni on tummansinistä tai vihreätä kiteistä ainetta. Se ei liukene veteen, mutta liukenee väkeviin happoliuoksiin ja moniin orgaanisiin liuottimiin kuten etanoliin, dietyylieetteriin ja bentseeniin.
Atsuleenin rakenteen voidaan katsoa koostuvan yhteensulautuneista syklopentadieeni- ja sykloheptatrieenirenkaista. Atsuleeni on aromaattinen yhdiste (10 π-elektronia ja tasomainen) ja sen resonanssimuodossa jokaisella hiiliatomilla on erilainen elektronitiheysjakautuma. Röntgensäde- ja elektronidiffraktiomittausten perusteella renkaiden jakaman yhteisen sidoksen pituus on huomattavasti muita sidoksia suurempi, mikä viittaa tällä sidoksella olevan huomattavan yksöissidosluonteen. Yhdisteen dipolimomentti on 0,8 D ja viisiatominen rengas on negatiivisesti varautunut ja siten nukleofiilinen ja seitsenatominen rengas on positiivisesti varautunut ja elektrofiilinen. Elektrofiiliset aromaattiset substituutiot tapahtuvat helposti viisiatomiseen renkaaseen 1- ja 3-asemiin.
Synteesi
Atsuleenin synteesin ensimmäisessä vaiheessa 2,4-dinitroklooribentseeni ja pyridiini reagoivat nukleofiilisella aromaattisella substituutiolla muodostaen 1-(2,4-dinitrofenyyli)pyridiniumkloridia. Tämä välituote reagoi dimetyyliamiinin kanssa Zincke-reaktiolla, jolloin pyridiinin rengasrakenne avautuu ja muodostuu pentametiinisyaniinijohdannainen, joka reagoi syklopentadieenin kanssa muodostaen fulveenijohdannaisen. Tämä fulveeni reagoi elektrosyklisellä reaktio muodostaen rengasrakenteen ja renkaansulkeutumista seuraava dimetyyliamiinin eliminaatio johtaa atsuleenin muodostumiseen.
Marine Le Pen
Poliittinen ura
Le Pen on toiminut useissa alueellisissa ja kunnallisissa tehtävissä. Le Pen on ollut Île-de-Francen valtuutettu vuodesta 2004, mitä ennen hän toimi vuosina 1998–2004 Nord-Pas-de-Calais’n valtuutettuna.Vuodesta 2008 hän on ollut Hénin-Beaumont’n kunnanvaltuuston jäsen.
Puolueen sisällä ja europarlamentaarikkona
Le Pen lopetti asianajajan työt vuonna 1998 ja aloitti isänsä perustaman Kansallisen rintaman lakiasioiden johtajana. Le Pen toimi tehtävässä vuoteen 2003 asti, jolloin hänestä tuli puolueen varapuheenjohtaja. Samana vuonna Le Pen asettui ehdolle Euroopan parlamentin vaaleissa ja hänet valittiin vuonna 2004 europarlamentaarikoksi.
Puoluejohtajana
Vuonna 2011 Le Pen valittiin isänsä seuraajaksi Kansallisen rintaman johtajaksi. Le Pen edusti puoluettaan vuoden vuoden 2012 presidentinvaalissa ja haastoi Nicolas Sarkozya. Le Pen sijoittui presidentinvaalissa kolmanneksi ja sai lähes 18 prosenttia äänistä. Tulos oli puolueen siihen astisen historian paras tulos presidentinvaaleissa. Le Pen ei suostunut tukemaan kumpaakaan toiselle kierrokselle edennyttä ehdokasta.
Toukokuun 2014 eurovaaleissa Le Pen voitti puolueensa kanssa suurimman puolueen paikan minkä myötä Le Pen tuli kansainvälisesti tunnetuksi euroskeptismin edustajana. Vuoden 2015 terrori-iskujen myötä kasvava islaminvastaisuus paransi puolueen tuloksia aluevaaleissa. Le Pen oli vaaleissa ehdolla Nord-Pas-de-Calais’n alueneuvoston puheenjohtajaksi ja voitti ensimmäisen kierroksen, mutta  hävisi toisella kierroksella keskustaoikeiston ehdokkaalle.
Vuoden 2017 presidentinvaalissa Le Pen sijoittui toiseksi Emmanuel Macronin jälkeen. Ensimmäisellä kierroksella Le Pen sai noin 22 prosenttia ja toisella kierroksella noin 34 prosenttia äänistä. Vaalien ensimmäisen kierroksen jälkeen Le Pen luopui tilapäisesti puolueen puheenjohtajuudesta keskittyäkseen kampanjaan.
Le Pen valittiin Pas-de-Calais’n 11. vaalipiirin kansanedustajaksi Ranskan kansalliskokoukseen vuoden 2017 parlamenttivaaleissa.
Le Pen on ehdolla vuoden 2022 presidentinvaalissa. Le Pen jätti Kansallisen liittouman puoluejohtajan tehtävän ja pyrkii asemoimaan itsensä "kaikkien ranskalaisten" presidenttinä
Poliittiset näkemykset
Puheenjohtajana Le Pen on pyrkinyt joissain määrin etääntymään isänsä ja puolueen äärimmäisistä näkemyksistä. Le Pen on omaksunut puolueen vakiintuneen maahanmuuttovastaisen kannan ja on nimittänyt puolueen perinteistä euroskeptismiä ranskalaiseksi nationalismiksi. Le Pen on kritisoinut voimakkaasti antisemitismiä. Le Pen on ottanut tiukan linjan suhteessa rasismiin ja antisemitismiin. Hänen aikanaan puolueesta on erotettu monia näistä asioista syytettyjä jäseniä, mukaan lukien hänen oma isänsä.
Le Penin aikana puolue on asemoitunut kolmantena vaihtoehtona kahden suuren puolueen kamppailussa. Le Pen on vedonnut äänestäjäkuntaan, joka on nähnyt Euroopan unionin esteenä. Vuoden 2014 kunnallisvaaleissa Le Pen ja hänen puolueensa voitti useita pormestarinpaikkoja. Vuoden 2014 presidentinvaaleissa Le Pen edusti laajasti ranskalaisia ja puolue nousi vaaleissa suurimmaksi puolueeksi.
Aikaisemmin Le Pen on suhtautunut kielteisesti Euroopan unioniin ja halunnut Ranskan eroavan unionista. Le Pen on kannattanut vahvoihin kansallisvaltioihin pohjautuvaa eurooppalaista järjestelmää. Le Penin mukaan kansallisen ja ”jälkikansallisen” näkökulman edustajien välinen näkökulma on korvannut oikeiston ja vasemmiston välisen jakolinjan. Hän on korostanut puolueensa kielteistä kantaa euroon ja puolustanut protektionismia. Myöhemmin Le Pen on lieventänyt puheitaan eurosta. Vuonna 2021 Le Pen totesi ”eurosta eroamisen olevan hyvin pelottavaa”.
Le Pen on suhtautunut kielteisesti laittomaan maahanmuuttoon ja Ranskan islamisaatioon. Vuoden 2015 Pariisin terrori-iskuista Le Pen syytti Hollandea ja Ranskan maahanmuuttopolitiikkaa. Le Pen on kannattanut Britannian Brexit-äänestystä kesäkuussa 2016 ja Donald Trumpin valintaa Yhdysvaltain presidentiksi. Le Pen on luvannut järjestää kansanäänestyksen maahanmuuttopolitiikasta, mikäli hänet valitaan presidentiksi.
Yksityiselämä
Le Penillä on kolme lasta. Hän on ollut kahdesti naimisissa. Hänen nykyinen kumppaninsa on puolueen varapuheenjohtaja Louis Aliot, joka ei ole ollut näkyvästi mukana vuoden 2017 presidentinvaalikampanjassa.
Arvostelu
Vuonna 2010 Le Pen herätti polemiikkia vertaamalla julkista tilaa katusaarnoilla ja -rukouksilla haltuun ottavia muslimeja toisen maailmansodan saksalaismiehittäjiin. Kadulla rukoileminen kiellettiin Ranskassa syyskuussa 2011.
Iouri Podladtchikov
Iouri Podladtchikov (s. 13. syyskuuta 1988 Podolsk, Neuvostoliitto), tunnetaan lempinimellä iPod, on venäläissyntyinen sveitsiläinen lumilautailija ja vuoden 2014 olympiavoittaja halfpipestä. Lisäksi hän on myös maailmanmestari. Hänen lempinimensä iPod tulee hänen nimestään.
Anatol Hasso
Anatolij Hasso (3. heinäkuuta 1917 – 28. tammikuuta 2001) oli suomalainen jalkapalloilija.
Suomen haavipallokausi 2014
Suomen haavipallokausi 2014 sisältää viisi SM-turnausta: miesten sekä poikien box- ja fieldlacrossen SM-sarjan sekä naisten fieldlacrossen SM-sarjan.
Anatol Hasso
Laitahyökkääjänä pelannut Hasso edusti urallaan Viipurin Reipasta 1937–1939, Vaasan Palloseuraa 1940–1941 ja Helsingin Palloseuraa 1943–1955. Hän voitti VPS:ssa hopeaa 1941 sekä HPS:ssa hopeaa 1945 ja pronssia 1948. Kaikkiaan Hasso pelasi kahdeksan kauden aikana 97 pääsarjatason ottelua, joissa hän teki 38 maalia.
Suomen haavipallokausi 2014
Alkulohko
LTU luovutti kaikki alkulohkon ottelunsa. Jokainen ottelu tuomittiin LTU:n 10–0 tappioksi.
Anatol Hasso
Maajoukkueessa Hasso pelasi vuosina 1943–1948 kolme maaottelua, joissa hän teki yhden maalin.
Suomen haavipallokausi 2014
Naisten lacrossen SM-sarja
Naisten lacrossen SM-sarjaan ilmoittautui aikarajaan mennessä viisi joukkuetta. Edellisellä kaudella pelanneista joukkueista Turku Titans Girls, Kokkola ReLax ja Vaasa Wishpooshs jäivät pois. Uutena seurana sarjaan osallistuu Helsinki Lacrossen alainen Helsinki Cherookies.
Jyväskylän monitoimitalo
Jyväskylän monitoimitalo eli monnari on Jyväskylässä sijaitseva urheilurakennus. Muun muassa futsal-seura Kampuksen Dynamo, BC Jyväskylä ja salibandyliiga-seura Happee käyttävät monitoimitaloa kotihallinaan.
Rakennukseen kuuluu mm. 1 302 m2 kokoinen palloiluhalli.
Paul Tisdale
Tisdalen kasvattajaseura on Southampton FC, jota hän edusti vuodet 1991–1997. Hän pelasi seuran paidassa ainoat Valioliigaottelussa, joita kertyi 16 kappaletta. Hän teki myös yhden Valioliigamaalin. Käytyään lainalla Northampton Townissa ja Huddersfield Townissa Tisdale edusti kauden 1997–1998 Bristol Cityä. Hän pelasi kuitenkin suurimman osan kaudesta Exeter City FC:ssä käyden lainalla myös skotlantilaisessa Dundee Unitedissa. Vuonna 1998 Tisdale siirtyi ensimmäistä kertaa urallaan Britteinsaarten ulkopuolelle, Suomen Veikkausliigan Finnairin Palloilijoihin. Tisdale pelasi FinnPassa kauden aikana kahdeksan liigaottelua, ennen kuin siirtyi kreikkalaiseen Panionios FC:hen, jota hän edusti kauden 1998–1999, kunnes palasi takaisin Britteinsaarille ja Yeovil Towniin, jossa hän joutui lopettamaan uransa. Hän pelasi kuitenkin vielä yhden ottelun yli kymmenen vuoden pelaamattomuuden jälkeen vuonna 2011 manageroimansa Exeter City FC:n pelaajana.
Peliuransa jälkeen eli vuonna 2001 Tisdale siirtyi Team Bathin valmentajaksi. Alasarjoissa pelanneen joukkueen valmentajana Tisdale onnistui hyvin johdattaen joukkueen neljään sarjanousuun sekä FA Cupiin mukaan. Kesäkuussa 2006 Tisdale siirtyi Englannin konferenssissä pelanneen Exeter City FC:n valmentajaksi. Kauden 2007–2008 jälkeen Exeter palasi takaisin Kakkosliigaan ja seuraavan kauden jälkeen se nousi Ykkösliigaan. Vuonna 2012 seura kuitenkin putosi takaisin Kakkosliigaan, mutta se piti Tisdalen valmentajanaan. Nykyisin Tisdale on ollut toiseksi pisimpään saman joukkueen valmentajana Englannin neljällä korkeimmalla sarjatasolla ja häntä pidetään myös yhtenä Englannin lupaavimmista valmentajista.
Natalja Neprjajeva
Natalja Mihailovna Neprjajeva ( s. 6. syyskuuta 1995 Tver) on venäläinen maastohiihtäjä. Hän on saavuttanut neljä olympiamitalia ja kolme MM-mitalia. Maailmancupissa hän on voittanut kuusi osakilpailua ja voittanutt kokonaiskilpailun kaudella 2021–2022.
Arvokilpailut
Neprjajeva voitti nuorten maailmanmestaruuden perinteisen hiihtotavan 5 kilometrillä Val di Fiemmessä 2014. Ensimmäisissä aikuisten arvokisoissaan Pyeongchangin talviolympialaisissa 2018 hän saavutti pronssia naisten 4 × 5 kilometrin viestissä. Lisäksi hän sijoittui perinteisen hiihtotavan sprintissä neljänneksi, 15 kilometrin yhdistelmähiihdossa kahdeksanneksi, vapaan hiihtotavan parisprintissä yhdeksänneksi sekä 30 kilometrin perinteisen hiihtotavan yhteislähtökilpailussa 24:nneksi.
Seefeldin MM-kilpailuissa 2019 Neprjajeva voitti pronssia 15 kilometrin yhdistelmäkilpailussa ja viestissä, sijoittui 10 kilometrin perinteisen hiihtotavan kilpailussa seitsemänneksi ja vapaan hiihtotavan sprintissä yhdeksänneksi. Oberstdorfin MM-kilpailuissa 2021 hän oli 10 kilometrin vapaan hiihtotavan kilpailussa kahdestoista. Hän saavutti hopeaa Venäjän viestijoukkueessa ja oli vapaan hiihtotavan parisprintissä neljäs.
Pekingin olympialaisissa 2022 Neprjajeva hiihti toisen osuuden Venäjän olympiakomiten kultaa voittaneessa viestijoukkueessa. Yhdistelmäkilpailussa hän saavutti hopeaa ja perinteisen hiihtotavan parisprintissä pronssia sekä sijoittui 10 kilometrin perinteisen hiitotavan kilpailussa neljänneksi 0,1 sekunnin erolla pronssimitalisti Krista Pärmäkoskeen. Vapaan hiihtotavan sprintissä hän oli neljästoista.
Maailmancup
Maastohiihdon maailmancupissa Neprjajeva saavutti ensimmäisen palkintosijansa oltuaan toinen Lahden 10 kilometrin perinteisen hiihtotavan kilpailussa maaliskuussa 2018. Tour de Skillä 2018–2019 hän voitti Toblachin vapaan hiihtotavan 10 kilometrin kilpailun sekä oli toinen Obersdorfin 10 kilometrin perinteisen yhteislähtökilpailussa sekä samalla matkalla Val di Fiemmessä. Tour de Skin kokonaiskilpailussa hän oli toinen. Tour de Skin jälkeen hän oli Otepään perinteisen sprintissä toinen ja 10 kilometrillä kolmas. Cognen 10 kilometrin perinteisen hiihtotavan kilpailussa hän sijoittui kolmanneksi. Maaliskuussa hän sijoittui toiseksi Oslon 30 kilometrin perinteisen hiihtotavan kilpailussa ja kolmanneksi Drammenin perinteisen sprintissä. Maailmancupin kokonaiskilpailussa hän sijoittui toiseksi, normaalimatkojen cupissa kolmanneksi ja sprintticupissa viidenneksi.
Tour de Skin 2019–2020 kokonaiskilpailussa Neprjajeva oli toinen. Hän sijoittui samalla kaudella Nové Městossa toiseksi sekä 10 kilometrin vapaan hiihtotavan kilpailussa että 10 kilometrin perinteisen takaa-ajossa. Oberstdorfissa hän voitti perinteisen hiihtotavan sprintin niin ikään tammikuussa 2020. Falunin perinteisen hiihtotavan sprintissä hän oli toinen. Maailmancupin kokonaiskilpailussa hän sijoittui kolmanneksi, normaalimatkojen cupissa ja sprintticupissa neljänneksi. Kaudella 2020–2021 hän oli kolmas Davosin vapaan hiihtotavan sprintissä. Neprjajeva voitti Tour de Skin Val di Fiemmen kymmenen kilometrin perinteisen hiihtotavan yhteislähtökilpailun tammikuussa 2021. Tourin kokonaiskilpailussa hän oli seitsemäs ja maailmancupissa kuudes. Kaudella 2021–2022 Neprjajeva sijoittui Tour de Ski-kiertueella Lenzerhaiden 10 kilometrin perinteisen hiihtotavan kilpailussa kolmanneksi ja voitti Oberstdorfin perinteisen hiihtotavan sprintin. Hän voitti myös Val di Fiemmen 10 kilometrin perinteisen hiihtotavan yhteislähtökilpailun. Hän voitti Tour de Skin kokonaiskilpailun 46,7 sekunnin erolla Ebba Anderssoniin. Lahdessa hän oli 10 kilometrin perinteisen hiihtotavan kilpailussa toinen. Hän voiitti maailmancupin kokonaiskilpailun.
Guamin taistelu (1941)
Ensimmäinen Guamin taistelu oli joulukuussa 1941 japanilaisten ja yhdysvaltalaisten välinen taistelu Guamin saaresta.
Taistelu alkoi 9. joulukuuta 1941, kun japanilaiset nousivat maihin 5 000 sotilaan voimin. Puolustajina oli 365 merijalkaväen sotilasta ja paikallisia. Seuraavana päivänä japanilaiset piirittivät yhdysvaltalaiset, jotka antautuivat 25 minuutin taistelun jälkeen. Taistelussa menehtyi 17 yhdysvaltalaissotilasta ja yksi japanilaissotilas.
Japanilaiset miehittivät Guamin saaren ja saivat 406 sotavankia. Japanilaiset miehittivät saarta vuoteen 1944 saakka, jolloin yhdysvaltalaiset valtasivat saaren takaisin Toisessa Guamin taistelussa.
300px|thumb|left|Japanilaisten maihinnousut Guamille.
Eerik Klipping
pienoiskuva|Eerikin muistokivi Finderupissa. Eerik Klipping (Eerik V Kristoffersson, 1250–1286) oli Jelling-sukuun kuulunut Tanskan kuningas vuosina 1259–1286. Eerik oli Tanskan kuninkaan Kristoffer I:n poika. Eerik joutui ensimmäisenä Tanskan kuninkaana kutsumaan vuonna 1282 koolle maan ylimystön valtakunnankokouksen (danehoffet), mikä oli askel kohti nykyaikaista lainsäädäntöä. Lisänimi Klipping viittaa setelien leikkaamiseen, sillä Eerik joutui devalvoimaan maan valuutan rahoittaakseen sodankäyntiä. Lopulta kuningas pakotti kirkon luovuttamaan varojaan valtiolle. Ylimystö oli kuitenkin tyytymätön ja järjesti Eerik Klippingin murhan 22. marraskuuta 1286 Finderupissa. Kuninkaaksi nousi hänen poikansa Eerik Menved. Hänen tyttärestään Märta Eerikintyttärestä tuli Ruotsin kuningatar.
ABC-ketju
ABC-ketju on S-ryhmän huoltoasemaketju. Ketjuun kuuluu ABC-palveluasemia, ABC-automaattiasemia, ABC-latausasemia ja ABC Carwash -autopesuja. Suurin osa ketjun palveluasemista on liikennemyymälöitä, joissa on polttonesteen myynnin lisäksi ravintola ja päivittäistavarakauppa ja monesti myös muita liikkeitä.
pienoiskuva|Pieni bensa-aseman, autopesun ja [[Sale-myymälän muodostava ABC-asema Kouvolan keskustassa Kauppalankadulla.]] Ketjun 479 huoltoasemaa sijaitsevat ympäri Suomea, pääosin valtateiden varsilla. Pohjoisin asema on Ivalossa ja eteläisin Hangossa. Itäisin asema on Ilomantsissa ja läntisin Maarianhaminassa. Suomen ensimmäinen ABC-liikennemyymälä avattiin nykyisin Kouvolaan kuuluvan Valkealan kunnan Uttiin joulukuussa 1998, ja se on edelleen toiminnassa. ABC on SOK:n tavaramerkki.